Source: http://public.mkab.hu/dev/dontesek.nsf/0/DFB3E43316A3BDB5C12584B00060E439?OpenDocument
Timestamp: 2020-08-08 21:08:46
Document Index: 33701695

Matched Legal Cases: ['Kúria ', 'Kúria ', 'bíróság ', 'bíróság ', 'Kúria ', 'bíróság ', 'Kúria ', 'Kúria ', 'Kúria ', 'Kúria ']

IV/01391/2019
. IV/01391/2019
Első irat érkezett: 08/30/2019
Az ügy tárgya: A Kúria Pfv.IV.20.966/2018/5. számú ítélete elleni alkotmányjogi panasz (közérdekű adatok megismerése)
Az indítványozó - az Abtv. 27. §-a alapján - a Kúria Pfv.IV.20.966/2018/5. számú ítélete alaptörvény-elleensségének megállapítását és megsemmisítését kérte az Alkotmánybíróságtól.
Az indítványozó közérdekű adat kiadása iránt pert kezdeményezett egy pénzintézettel szemben. A bíróság a keresetnek helyt adott és kötelezte a bankot az adatok kiadására. A másodfokú bíróság a döntést helybenhagyta. A Kúria a jogerős ítéletet hatályon kívül helyezte, az elsőfokú bíróság ítéletét megváltoztatta és a keresetet elutasította.
Az indítványozó álláspontja szerint a Kúria tévesen, alaptörvény-ellenes módon alkalmazta az Infotv. 27. § (2) bekezdés e) pontja alapján az információszabadság korlátozására kiadott normaként a Hpt. 160-162. §-t.
Az indítványozó álláspontja szerint a banktitok nem az Infotv. 27. § (2) bekezdés e) pontján alapuló feltétlen korlátja az információszabadságnak, hanem az Infotv. 27. § (3) bekezdése szerinti üzleti titokként, az ott megfogalmazott teszt alapján jelent korlátot. A Kúria azonban nem az Infotv. 27. § (3) bekezdés szerinti relatív korlátot, hanem a (2) bekezdés e) pontja szerinti abszolút korlátot alkalmazta, anélkül, hogy erre törvényes alapja nyílt volna.
A Kúria megsértette az indítványozó véleménye szerint az Alaptörvény VI. cikk (3) bekezdésében biztosított alapvető jogát azzal, hogy a Hpt. 160-162. §-át olyan, az információszabadság korlátozására alapot adó rendelkezésnek minősítette, amelynek kibocsátására az Infotv. 27. § (2) bekezdés e) pontja adott volna felhatalmazást.
Kúria Pfv.IV.20.966/2018/5. számú ítélet
IV_1391_4_2019_indkieg_anonim.pdf IV_1391_0_2019_indítvány_anonim.pdf
2020.06.30 14:00:00 3. öttagú tanács
. Constitutional complaint against the judgement No. Pfv.IV.20.966/2018/5 of the Curia (access to data of public interest)